Zápisnica č. 5/2018

**z verejného zasadnutia obecného zastupiteľstva konaného dňa 16.05.2018**

**na Obecnom úrade v Dolnom Hričove**

|  |  |
| --- | --- |
| **Prítomní:** | |
| Starosta obce: | Ing. Peter Zelník |
| Zástupca starostu obce: | Pavol Ballay (prítomný do bodu č. 11) |
| Poslanci OZ: | Ing. Michal Ballay, PhD. (prítomný od bodu č. 2)  prof. Dr. Ing. Martin Decký  Štefan Hôrečný  Marián Medzihorský (prítomný do bodu č. 15)  Bibiána Odváhová (prítomná od bodu č. 10)  Marta Rašovcová (prítomná od bodu č. 19)  Ing. Jozef Vršanský |
| Zamestnanci OcÚ: | Mgr. Danka Kramarová |
| Hlavný kontrolór obce:  Ospravedlnený: | Mária Rapánová  Ján Hrazdíra |
| Hostia: | podľa prezenčnej listiny |
|  |  |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie obecného zastupiteľstva otvoril a viedol starosta obce, *Ing. Peter Zelník.* Privítal všetkých prítomných.

*Ing. Peter Zelník*, starosta obce, skonštatoval, že zasadnutie je zvolané v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 5 poslancov, čím bolo OZ uznášaniaschopné. Rokovanie sa riadilo nasledovným programom:

Program zasadnutia bude nasledovný:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Rozpočet r. 2018 – 3. a 4. zmena
6. Návrh Záverečného účtu obce Dolný Hričov za rok 2017
7. Stanovisko hlavného kontrolóra k Záverečnému účtu obce Dolný Hričov za rok 2017
8. Správa o kontrolnej činnosti hlavného kontrolóra za 2. polrok 2017 a 1. polrok 2018
9. Komunitný plán sociálnych služieb obce Dolný Hričov 2016 – 2021
10. Návrh zmeny k Hlukovej štúdii obce Dolný Hričov – p. Marián Medzihorský
11. Žiadosť o súhlas na umiestnenie trampolíny v Športovom areáli v Dolnom Hričove – LK STAR, s. r. o.
12. Žiadosť o pravidelné kosenie parc. KN – C č. 903/1 a žiadosť o informáciu – Mgr. Tatiana Kicošová
13. Realizácia rekonštrukcie – opravy asfaltového povrchu na ul. Mládeže – p. Paulína Hujová s manž.
14. Žiadosť o úpravu stavu pozemnej komunikácie – obyvatelia miestnej časti Peklina
15. Zámer predaja majetku obce z dôvodu hodného osobitného zreteľa – parc. KN – C č. 149/15 v k. ú. Peklina – p. Peter Komačka a Mgr. Martina Jancíková
16. Informácie starostu obce
17. Informácie zástupcu starostu, hlavného kontrolóra, poslancov a predsedov komisií
18. Diskusia
19. Rekapitulácia prijatých uznesení
20. Záver

**Uznesenie č. 52/2018**

*Obecné zastupiteľstvo v Dolnom Hričove*

*schvaľuje:*

*Program zasadnutia Obecného zastupiteľstva.*

|  |  |
| --- | --- |
| Prítomní poslanci (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
|  |  |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

*Ing. Peter Zelník* upozornil na zmeny v zákone číslo 369/1990 Zb. o obecnom zriadení v znení neskorších predpisov, ktoré sú platné od 01.04.2018. Okrem iných zmien aj v § 12 ods. 5, ak je zmena návrhu programu zasadnutia OZ je potrebný súhlas nadpolovičnej väčšiny všetkých poslancov. V programe navrhol doplniť bod programu – Zhodnotenie k navrhovaným zmenám k Hlukovej štúdii obce Dolný Hričov a požiadal poslancov o hlasovanie, aby sa rokovanie riadilo nasledovným programom:

Program zasadnutia - zmena:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Rozpočet r. 2018 – 3. a 4. zmena
6. Návrh Záverečného účtu obce Dolný Hričov za rok 2017
7. Stanovisko hlavného kontrolóra k Záverečnému účtu obce Dolný Hričov za rok 2017
8. Správa o kontrolnej činnosti hlavného kontrolóra za 2. polrok 2017 a 1. polrok 2018
9. Komunitný plán sociálnych služieb obce Dolný Hričov 2016 – 2021
10. Návrh zmeny k Hlukovej štúdii obce Dolný Hričov – p. Marián Medzihorský
11. Zhodnotenie k navrhovaným zmenám k Hlukovej štúdii obce Dolný Hričov
12. Žiadosť o súhlas na umiestnenie trampolíny v Športovom areáli v Dolnom Hričove – LK STAR, s. r. o.
13. Žiadosť o pravidelné kosenie parc. KN – C č. 903/1 a žiadosť o informáciu – Mgr. Tatiana Kicošová
14. Realizácia rekonštrukcie – opravy asfaltového povrchu na ul. Mládeže – p. Paulína Hujová s manž.
15. Žiadosť o úpravu stavu pozemnej komunikácie – obyvatelia miestnej časti Peklina
16. Zámer predaja majetku obce z dôvodu hodného osobitného zreteľa – parc. KN – C č. 149/15 v k. ú. Peklina – p. Peter Komačka a Mgr. Martina Jancíková
17. Informácie starostu obce
18. Informácie zástupcu starostu, hlavného kontrolóra, poslancov a predsedov komisií
19. Diskusia
20. Rekapitulácia prijatých uznesení
21. Záver

**Uznesenie č. 53/2018**

*Obecné zastupiteľstvo v Dolnom Hričove*

*schvaľuje:*

Program zasadnutia Obecného zastupiteľstva s doplnením bodu – Zhodnotenie k navrhovaným zmenám k Hlukovej štúdii obce Dolný Hričov*.*

|  |  |
| --- | --- |
| Prítomní poslanci (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
|  |  |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, *Ing. Peter Zelník*, pracovníčku obecného úradu *Mgr. Danku Kramarovú*, za overovateľov poslancov OZ *Štefana Hôrečného* a*Ing. Jozefa Vršanského.*

**Uznesenie č. 54/2018**

*Obecné zastupiteľstvo v Dolnom Hričove*

*schvaľuje:*

Zapisovateľku *Mgr. Danku Kramarovú* a overovateľov zápisnice poslancov obecného zastupiteľstva *Štefana Hôrečného* a*Ing. Jozefa Vršanského.*

|  |  |
| --- | --- |
| Prítomní poslanci (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
|  |  |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 4/2018. K zápisnici č. 4/2018 z verejného zasadnutia obecného zastupiteľstva konaného dňa 26. marca2018 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 55/2018**

*Obecné zastupiteľstvo v Dolnom Hričove*

*schvaľuje:*

Zápisnicu č. 4/2018 z verejného zasadnutia obecného zastupiteľstva konaného dňa 26. marca 2018.

|  |  |
| --- | --- |
| Prítomní poslanci (menovite): | 6 poslancov – Pavol Ballay, Ing. Michal Ballay, PhD., prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
|  |  |
| Hlasovali za (menovite): | 6 poslancov – Pavol Ballay, Ing. Michal Ballay, PhD. prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 4:

**Kontrola plnenia prijatých uznesení**

Poslancom OZ bolo zaslané písomné vyhotovenie uznesení č. 26 - 51/2018 z verejného zasadnutia obecného zastupiteľstva konaného dňa 26. marca 2018. Z radov poslancov neboli prednesené žiadne pozmeňujúce a doplňujúce návrhy.

**Uznesenie č. 56/2018**

*Obecné zastupiteľstvo v Dolnom Hričove*

*berie na vedomie:*

Vyhodnotenie plnenia uznesení č. 26 - 51 / 2018 z verejného zasadnutia obecného zastupiteľstva konaného dňa 26. marca 2018.

## K bodu 5:

**Rozpočet r. 2018 – 3. a 4. zmena**

P. Rudolfa Sládková, pracovníčka OcÚ, predniesla návrh na 3 a 4. úpravu finančného rozpočtu na rok 2018 a skutočnosť čerpania finančného rozpočtu roku 2018.

**Uznesenie č. 57/2018**

*Obecné zastupiteľstvo v Dolnom Hričove*

berie na vedomie:

*„Rozpočet r. 2018 - 3. zmenu“.*

**Uznesenie č. 58/2018**

*Obecné zastupiteľstvo v Dolnom Hričove*

*schvaľuje:*

*„Rozpočet r. 2018 - 4. zmenu“.*

|  |  |
| --- | --- |
| Prítomní poslanci (menovite): | 6 poslancov – Pavol Ballay, Ing. Michal Ballay, PhD., prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
|  |  |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec – Ing. Michal Ballay, PhD. |

## K bodu 6:

**Návrh Záverečného účtu obce Dolný Hričov za rok 2017**

Návrh Záverečného účtu Obce Dolný Hričov a rozpočtové hospodárenie za rok 2017 spracovala *Rudolfa Sládková*, ktorá uviedla, že návrh bol zverejnený na vývesných tabuliach a webovej stránke obce a podrobne odprezentovala jednotlivé body obsahu. Základným nástrojom finančného hospodárenia obce bol rozpočet obce na rok 2017, ktorý je zostavený podľa ustanovenia §10 ods. 7) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet na rok 2017 bol zostavený ako vyrovnaný. Bežný a aj kapitálový rozpočet bol zostavený ako prebytkový. Z rozpočtových celkových príjmov 1 691 436,96 € bol skutočný príjem k 31.12.2017 v sume 1 741 884,72 €, čo predstavuje plnenie 102,98 %. Z rozpočtových celkových výdavkov 1 598 537,20 € bolo skutočné čerpanie k 31.12.2017 v sume 1 641 391,44 €, čo predstavuje 102,68 % plnenie.

**Uznesenie č. 59/2018**

*Obecné zastupiteľstvo v Dolnom Hričove*

*berie na vedomie:*

Návrh Záverečného účtu obce Dolný Hričov za rok 2017

## K bodu 7:

**Stanovisko hlavného kontrolóra k Záverečnému účtu obce Dolný Hričov za rok 2017**

V zmysle ustanovenia § 18 ods. 1 písm. c) zákona č. 369/1990 Zb. o obecnom zriadení v znení neskorších predpisov, *Mária Rapánová*, hlavná kontrolórka obce predložila obecnému zastupiteľstvu odborné stanovisko k záverečnému účtu obce Dolný Hričov za rok 2017. Podkladom k vypracovaniu odborného stanoviska k návrhu záverečného účtu za rok 2017 boli:

* rozpočet obce Dolný Hričov na rok 2017 a jeho 5 úprav,
* súvaha k 31.12.2017,
* výkaz ziskov a strát k 31.12.2017,
* návrh záverečného účtu za rok 2017,
* poznámky k účtovnej závierke k 31.12.217.

Hlavná kontrolórka *Mária Rapánová* skonštatovala, že záverečný účet je spracovaný v súlade s príslušnými právnymi normami a objektívne vyjadruje rozpočtové hospodárenie, ako aj stav majetku a záväzkov obce Dolný Hričov. Hospodárenie obce za rok 2017 skončilo prebytkom vo výške 32 376,41 € a bude použité na tvorbu rezervného fondu na investičné akcie obce. Vzhľadom na to, že hospodárenie obce bolo v roku 2017 prebytkové, možno konštatovať, že obec vynakladala finančné prostriedky účelne a hospodárne a odporúča predložený návrh záverečného účtu obce Dolný Hričov za rok 2017 schváliť bez výhrad.

**Uznesenie č. 60/2018**

*Obecné zastupiteľstvo v Dolnom Hričove*

*Berie na vedomie:*

Stanovisko hlavného kontrolóra k Záverečnému účtu obce Dolný Hričov za rok 2017.

## K bodu 8:

**Správa o kontrolnej činnosti hlavného kontrolóra za 2. polrok 2017 a 1. polrok 2018**

Plán kontrolnej činnosti hlavného kontrolóra obce na 2. polrok 2017 a 1. polrok 2018 predložila hlavná kontrolórka obce *Mária Rapánová*, ktorá uviedla, že plán kontrolnej činnosti je vypracovaný a predkladaný v zmysle zákona č. 369/1990 Zb. o obecnom zriadení v platnom znení. Skonštatovala, že obec Dolný Hričov pri výkone samosprávy v roku 2017 dodržiavala príslušné zákonné predpisy pri hospodárení a nakladaní s majetkom obce a hospodárne a efektívne nakladala s týmto majetkom.

**Uznesenie č. 61/2018**

*Obecné zastupiteľstvo v Dolnom Hričove*

*berie na vedomie:*

Správa o kontrolnej činnosti hlavného kontrolóra za 2. polrok 2017 a 1. polrok 2018

## K bodu 9:

**Komunitný plán sociálnych služieb obce Dolný Hričov 2016 – 2021**

Komunitný plán sociálnych služieb obce Dolný Hričov 2016 – 2021 bol schválený OZ dňa 29.06.2016, Uznesením č. 104/2016. Od 01.01.2018 je účinná novela zákona, ktorá do tvorby komunitných plánov zaviedla viacero zmien. Zmenili sa niektoré povinné náležitosti, ktoré musí komunitný plán obce obsahovať. Zmien je viacero, pričom zákon nariaďuje, aby si obce svoje existujúce komunitné plány uviedli do súladu s novým znením zákona. Znamená to, že najneskôr do konca júna musí obec svoj aktualizovaný komunitný plán schváliť a do 15 dní od schválenia v zastupiteľstve ho musí zaslať svojmu VÚC. Obec Dolný Hričov spracovala aktualizáciu Komunitného plánu sociálnych služieb obce Dolný Hričov na roky 2016 – 2021 v zmysle § 83 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Aktualizácia je vypracovaná na základe súčasnej sociálnej situácie v obci a v súlade s národnými prioritami rozvoja sociálnych služieb s ohľadom na miestne špecifiká a potreby. *Štefan Hôrečný* predseda Komisie pre sociálne, zdravotné a bytové otázky uviedol, že aktualizovaný komunitný plán prehodnotí aj komisia na svojom zasadnutí. Komunitný plán je zverejnený na verejnú diskusiu na stránke [www.dolnyhricov](http://www.dolnyhricov) ako aj k nahliadnutiu na obecnom úrade.

**Uznesenie č. 62/2018**

*Obecné zastupiteľstvo v Dolnom Hričove*

*berie na vedomie:*

Aktualizáciu Komunitný plán sociálnych služieb obce Dolný Hričov 2016 – 2021

## K bodu 10:

## Návrh zmeny k Hlukovej štúdii obce Dolný Hričov – p. Marián Medzihorský

Starosta obce, *Ing. Peter Zelník*, prečítal list, ktorý napísal a na obecný úrad doručil *p. Marián Medzihorský* dňa 03.04.2018 a zároveň ho vyzval, aby vysvetlil dôvod podania listu vo veci návrhu zmeny k Hlukovej štúdií obce Dolný Hričov. *Marián Medzihorský* v liste žiada poslancov, aby zvážili cenové ponuky za vypracovanie hlukovej štúdie, nakoľko je presvedčený, že hluková štúdia na celú obec nie je potrebná a peniaze by mohli byť využité iným spôsobom. Zároveň v liste uvádza ,,Keďže máme odborníka, ako hovoríte medzi nami, nech toto stanovisko vypracuje pre svojich voličov a občanov zadarmo“ a tiež informoval o ďalších podrobnostiach a o liste, ktorý písala ,,nejaká doktorka“. *Prof. Dr. Ing. Martin Decký* niekoľkokrát vyzval poslanca, aby bol vždy konkrétny a uviedol aj mená a vážil slová, pretože z jeho vyjadrovania je hlboko dotknutý ako znevažuje vzdelaných ľudí, osočuje a uráža. Je veľmi sklamaný z vyjadrení pána poslanca typu „nejaká doktorka“, lebo osobne medicínu považuje za najťažšiu vysokú školu, ale nešlo o „nejakú doktorku“, ale o MUDr. Gabrielu Blanchard, ktorej mimochodom ako otec neodporučil spomínanú aktivitu. Na uvedené reagoval *Pavol Ballay* a uviedol, že prvotnou myšlienkou bolo, aby obec za vypracovanie hlukovej štúdie ušetrila, dať ju vypracovať odborníkovi *prof. Dr. Ing. Martinovi Deckému.*

*Ing. Michal Ballay, PhD*. uviedol, že prvotný zámer bolo vypracovanie znaleckého posudku hlukovej štúdie ul. Na Imranovec. V tom čase došlo k návrhu zo strany *prof. Dr. Ing. Martina Deckého* na jeho vypracovanie. V tejto súvislosti zdôraznil svoju nevedomosť, či bude nová hluková štúdia vypracovaná pre celú obec, alebo len pre ul. Na Imranovec a požiadal starostu, aby vysvetlil čo hluková štúdia obsahuje a či budú vypracované štyri hlukové štúdie podľa zdroja hluku. Starosta obce, *Ing. Peter Zelník*, vysvetlil, že vypracovanie novej hlukovej štúdie je potrebné najmä pri výstavbe HBV a IBV, ale tiež v súvislosti s dokladovaním pre príslušné orgány, napr. Úrad verejného zdravotníctva, Slovenská správa ciest a pod.. Potrebu hlukovej štúdie spojil aj so skutočnosťou, že v obci bude postupom času a vplyvom viacerých faktorov dochádzať k rozrastaniu jednotlivých zón, ako aj k vzniku nových. Spresnil, že vypracovaná bude len jedna hluková štúdia. *Ing. Michal Ballay, PhD*. ďalej pokračoval, že hluková štúdia na cestu 1/18 je vypracovaná na základe smernice Európskej únie z roku 2009, je dostupná na internete aj s potrebnými mapami a skonštatoval, že na túto skutočnosť reagovala a z nej aj pravdepodobne vychádzala aj Slovenská správa ciest, pretože hluková štúdia bude prílohou územného plánu.

*Prof. Dr. Ing. Martin Decký* *Decký* uviedol, že dostupné strategické hlukové mapy sú z dopravného a tiež akustického aspektu absolútne nepoužiteľné pre účely územného plánovania. Zdôraznil, že občanom bude k dispozícii jedna komplexná hluková štúdia zohľadňujúca synergické pôsobenie všetkých relevantných zdrojov hlukových imisií, ktorá významnou mierou uľahčí záujemcom o výstavbu rodinných domov získať územné rozhodnutie resp. stavebné povolenie. Opakovane zdôraznil zastaranosť hlukových máp, ako aj fakt, že cesta 1/18 bola premenovaná na cestu I/61. Ďalej uviedol, že v súčasnosti je schválené Zadanie ÚPD obce Dolný Hričov, podľa ktorého stavebné povolenie nebude môcť byť vydané 124 m od cesty, to znamená, že v tomto okruhu sa nebude môcť stavať. Zdôraznil potrebu seriózneho spracovania hlukovej štúdie na celú obec, ako aj nevyhnutnosť spracovania hlukovej štúdie s dôrazom a myšlienkou do budúcnosti na pomoc mladým ľuďom, uľahčiť im celý proces výstavby, vrátane územného a stavebného konania. Upozornil, že môžeme prísť o dotáciu, ak nebude hluková štúdia vypracovaná do stanového termínu.

*Štefan Hôrečný* uviedol, že hluková štúdia predstavuje štandard v územnom pláne. Bude sa objavovať v požiadavkách od jednotlivých orgánov. Okrem iného dodal, že suma 4 800 € za spracovanie hlukovej štúdie je veľkým úspechom. Vypracovanie hlukovej štúdie je tiež v prospech občanov.

*Bibiána Odváhová* uviedla, že na rokovaní OZ sa *prof. Dr. Ing. Martin Decký* vyjadril, že hlukovú štúdiu dokáže urobiť za minimálnu sumu peňazí (v porovnaní so súčasne stanovenou sumou), ale keďže bol *prof. Dr. Ing. Martin Decký* zo strany p. *Mariána Medzihorského* neustále osočovaný a urážaný, teraz si musíme priplatiť o dosť viac a nepovažuje to za konflikt záujmov, nakoľko aj p. *Marián Medzihorský* si za svoju prácu v ŠK požadoval odmenu a vypracovanie hlukovej štúdia je odborná záležitosť.

*Marián Medzihorský* opätovne reagoval na predošlé vyjadrenia súvisiace s problematikou hlukovej štúdie. Uviedol, že ak budú realizované merania hluku, tak aj pri najmenšom hluku, napr. ak vzlietne lietadlo, budú všetky merania znehodnotené. Dodal, že si vyprosuje, že niekoho osočoval alebo urážal. Tiež uviedol, že hluková štúdia pre neho v minulosti mala význam, ale v súčasnosti už nie. V súčasnosti považuje sumu cca 4 800 € za vypracovanie hlukovej štúdie za vyhodené peniaze, nakoľko za uvedenú sumu by bolo možné v obci urobiť iné. Poukázal na fakt, že vyššie uvádzaná suma je nad rámec. *Ing. Peter Zelník* skonštatoval, že pre dosiahnutie sumy na 4 800 € za vypracovanie hlukovej štúdie pre potreby nového územného plánu nebolo jednoduché a predchádzalo tomu mnoho náročných rokovaní.

**Uznesenie č. 63/2018**

*Obecné zastupiteľstvo v Dolnom Hričove*

*schvaľuje:*

Návrh zmeny k hlukovej štúdii obce Dolný Hričov p. Mariána Medzihorského.

|  |  |
| --- | --- |
| Prítomní poslanci (menovite): | 5 poslancov – prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Ing. Jozef Vršanský |
|  |  |
| Hlasovali za (menovite): | 1 poslanec – Marián Medzihorský |
| proti (menovite): | 4 poslanci – prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| zdržali sa (menovite): | 0 poslancov |

Uznesenie po hlasovaní poslancov obecného zastupiteľstva znie:

**Uznesenie č. 63/2018**

*Obecné zastupiteľstvo v Dolnom Hričove*

*neschvaľuje:*

Návrh zmeny k hlukovej štúdii obce Dolný Hričov p. Mariána Medzihorského.

## K bodu 11:

## Zhodnotenie k navrhovaným zmenám k Hlukovej štúdii obce Dolný Hričov

*Ing. Peter Zelník* uviedol, že Klub ZPS vo vibroakustike, s. r. o. na základe zistených cenových ponúk v zmysle požiadaviek projektu dal najvýhodnejšiu ponuku na predmet zákazky: Hluková štúdia obce Dolný Hričov vo výške 10 320,- €. Po viacerých stretnutiach a rokovaniach, ktoré absolvoval s poslancami s *Ing. Michalom Ballayom, prof. Dr. Ing. Martinom Deckým*, obstarávateľom územného plánu Ing. arch. Vladimírom Barčiakom a konateľom spoločnosti Klub ZPS vo vibroakustike, s. r. o. Ing. Jánom Šimom, CSc.,spoločnosť znížila ponuku na sumu 4800,- €. Ponuka je zatiaľ v štádiu ústnych dohovoroch.

## K bodu 12:

## Žiadosť o súhlas na umiestnenie trampolíny v Športovom areáli v Dolnom Hričove – LK STAR, s. r. o.

*Ing. Peter Zelník* uviedol, že firma LK STAR, s. r. o. žiada o súhlas na umiestnenie trampolíny pre deti na športovom ihrisku, teda na pozemku vo vlastníctve obce. V umiestnení trampolíny nevidí problém a firme LK STAR, s. r. o. bude udelený súhlas na jej umiestnenie.

**Uznesenie č. 64/2018**

*Obecné zastupiteľstvo v Dolnom Hričove*

*berie na vedomie:*

Umiestnenie trampolíny v Športovom areáli v Dolnom Hričove – LK STAR, s. r. o.

## K bodu 13:

## Žiadosť o pravidelné kosenie parc. KN – C č. 903/1 a žiadosť o informáciu – Mgr. Tatiana Kicošová

Mgr. Tatiana Kicošová žiada, aby pozemok parc. č. 903/1 o výmere 2339 m2, ktorá je vo vlastníctve obce a susedí s jej pozemkom bol pravidelne kosený. Zároveň žiada aj o prenájom. *Ing. Peter Zelník* uviedol, že pozemky, ktoré sú vo vlastníctve obce sú pravidelne kosené, ale postupne tak, ako to dovoľujú pracovné a časové možnosti a harmonogram kosenia obecných pozemkov. Zámer prenajať obecný pozemok je zložitý proces, vyžaduje si geometrické zameranie a otázka je, kto bude znášať finančné náklady spojené s prenájmom, preto je potrebná osobná konzultácia so žiadateľom.

**Uznesenie č. 65/2018**

*Obecné zastupiteľstvo v Dolnom Hričove*

*berie na vedomie*

Žiadosť o pravidelné kosenie a prenájom pozemku parc. C-KN č. 903/1 o výmere 2339 m2, kat. územie Dolný Hričov.

## K bodu 14:

## Realizácia rekonštrukcie – opravy asfaltového povrchu na ul. Mládeže – p. Paulína Hujová s manž.

Žiadosť o realizáciu rekonštrukcie alebo opravu asfaltového povrchu na ulici Mládeže predložila Mgr. Paulína Hujová s manželom. Dôvodom žiadosti je obrovská mláka, ktorá sa vytvára v daždivom období pred ich rodinným domom. *Ing. Peter Zelník* k žiadosti uviedol, že ulica Mládeže nie je dobre vyspádovaná a vhodným riešením by bolo vytvorenie vsakovacích jám, ktoré však nie je kde umiestniť a časom sa môžu aj upchávať. *Prof. Dr. Ing. Martin Decký* upozornil, že ak objednávateľ realizuje na ulici potrebné stavebné práce, po ich skončení musí dať ulicu do pôvodného stavu. *Ing. Peter Zelník* odporúča osloviť v tejto súvislosti aj spoločnosť SEVAK, a. s. Žilina.

**Uznesenie č. 66/2018**

*Obecné zastupiteľstvo v Dolnom Hričove*

*berie na vedomie:*

Žiadosť o realizácia rekonštrukcie – opravy asfaltového povrchu na ul. Mládeže.

**K bodu 15:**

**Žiadosť o úpravu stavu pozemnej komunikácie – obyvatelia miestnej časti Peklina**

Na dlhodobo nevyhovujúci stav obecnej komunikácia, ktorá sa nachádza na pozemku parc. č. 407/2 v kat. území Peklina a zároveň je jediná prístupová cesta k rodinným domom č. 48 a 49 a ďalšej novostavbe upozorňujú obyvatelia predmetných domov. Povrch cesty je tvorený zo zmesi hliny a štrku kde sa vytvárajú vyjazdené koľaje a pri prejazde autom dochádza k stretu podvozku s vyvýšeným stredovým pásom. *Ing. Peter Zelník* uviedol, že cesta bola vytvorená svojpomocne, aby obyvatelia mali prístup na svoje pozemky. *Prof. Dr. Ing. Martin Decký* skonštatoval, že by bolo prospešné, aby sa problematikou cesty zaoberala aj Komisia pre dopravu, výstavbu a životné prostredie.

**Uznesenie č. 67/2018**

*Obecné zastupiteľstvo v Dolnom Hričove*

*berie na vedomie:*

Žiadosť o úpravu stavu pozemnej komunikácie obyvateľov Dolného Hričova v časti Peklina.

**K bodu 16:**

**Zámer predaja majetku obce z dôvodu hodného osobitného zreteľa – parc. KN – C č. 149/15 v k. ú. Peklina – p. Peter Komačka a Mgr. Martina Jancíková**

*Ing. Peter Zelník* informoval, že na základe žiadosti Petra Komačku a Mgr. Martiny Jancíkovej o odkúpenie časti pozemku parc. KN – C č. 149/1 vo vlastníctve obce Dolný Hričov zo dňa 26.02.2018 Obec Dolný Hričov má zámer predať nehnuteľnosť vo svojom výlučnom vlastníctve podľa § 9a ods. 8. Písm. e) zákona č. 138/1991 Zb. o majetku obcí v znení neskorších predpisov a to:

novovytvorenú parcelu registra „C“ parc. č. 149/15 zastavané plochy a nádvoria o výmere 71 m2 nachádzajúcej sa v k. ú. Peklina, obec Dolný Hričov, okres Žilina, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v prospech pre Petra Komačku, nar. , trvale bytom Mikuláša Nigriniho , 010 01 Žilina a Mgr. Martinu Jancíkovú, nar. , trvale bytom Bánová , 010 04 Žilina – Bánová (pre každého v podiele 1/2) (ďalej spolu len „žiadatelia“) za kúpnu cenu vo výške 15,50 EUR za 1 m2, t.j. spolu za sumu 1100,50 EUR, splatnú pri podpise kúpnej zmluvy, s tým, že žiadatelia sa zaväzujú znášať v celom rozsahu všetky finančné náklady v súvislosti s vyhotovením kúpnej zmluvy, správny poplatok za vklad vlastníckeho práva do katastra nehnuteľností, ako aj náklady spojené s osvedčením pravosti podpisov.

**Uznesenie č. 68/2018**

*Obecné zastupiteľstvo v Dolnom Hričove*

*schvaľuje:*

Zverejniť Zámer prevodu majetku obce Dolný Hričov spôsobom predaja z dôvodu osobitného zreteľapodľa § 9a ods. 8. písm. e) zákona č. 138/1991 Zb. v znení neskorších predpisov a to:

novovytvorenú parcelu registra „C“ parc. č. 149/15 zastavané plochy a nádvoria o výmere 71 m2 nachádzajúcej sa v k. ú. Peklina, obec Dolný Hričov, okres Žilina, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v prospech pre Petra Komačku, nar. , trvale bytom Mikuláša Nigriniho , 010 01 Žilina a Mgr. Martinu Jancíkovú, nar. , trvale bytom Bánová , 010 04 Žilina – Bánová (pre každého v podiele 1/2) (ďalej spolu len „žiadatelia“) za kúpnu cenu vo výške 15,50 EUR za 1 m2, t.j. spolu za sumu 1100,50 EUR, splatnú pri podpise kúpnej zmluvy, s tým, že žiadatelia sa zaväzujú znášať v celom rozsahu všetky finančné náklady v súvislosti s vyhotovením kúpnej zmluvy, správny poplatok za vklad vlastníckeho práva do katastra nehnuteľností, ako aj náklady spojené s osvedčením pravosti podpisov.

|  |  |
| --- | --- |
| Prítomní poslanci (menovite): | 5 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
|  |  |
| Hlasovali za (menovite): | 5 poslancov – Ing. Michal Ballay, PhD., prof. Dr. Ing. Martin Decký, Štefan Hôrečný, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 17:**

**Informácie starostu obce**

*Ing. Peter Zelník* informoval:

* Na základe rozhodnutia Pamiatkového úradu SR zo dňa 15.03.2018, bola do registra nehnuteľných kultúrnych pamiatok Ústredného zoznamu pamiatkového fondu zapísaná nehnuteľná kultúrny pamiatka – Zvonica, ktorá pochádza pravdepodobne z 19. storočia a nachádza sa v Dolnom Hričove v časti Peklina.
* Poďakoval za vyrobenie a montáž p. Petrovi Medzihorskému za drevené schody, ktoré sú umiestnené do podchodu popod diaľnicu D1 pri rodinnom dome p. Krajíčka.
* Mikroregión Hričov schválil projekt na dodávku kompostérov do domácnosti.
* Nadácia KIA Motors Slovakia nám žiadosť o príspevok pre projekt Nové materiálne vybavenie pre prípravku ŠK Dolný Hričov v rámci programu Šport v regióne 2018 neschválila.
* PaedDr. Ľubomír Kovačech vydal publikáciu Ľudové piesne spod Hričovského hradu. V tejto publikácií je zozbieraných 120 textov ľudových piesní a navrhuje, aby bola publikácia vydaná vo viacerých výtlačkoch, ale keďže je to finančne náročnejšie požiadal spoluprácu s obecným úradom. Zároveň listom upozornil, že údaj o histórií obce na webovej stránke, že ,,Nitriansky župan Tomáš listinne potvrdzuje vlastníctvo biskupa RYZOIA tohto územia“, nie je pravdivý.

**Uznesenie č. 69/2018**

*Obecné zastupiteľstvo v Dolnom Hričove*

*berie na vedomie:*

Žiadosť PaedDr. Ľubomíra Kovačecha o spoluprácu a zároveň OZ podporuje zámer vydať publikáciu Ľudové piesne spod Hričovského hradu.

**K bodu 18:**

**Informácie zástupcu starostu, hlavného kontrolóra, poslancov a predsedov komisií**

Všetky informácie zástupcu starostu, hlavného kontrolóra, poslancov a predsedov komisií boli prednesené v predchádzajúcich bodoch.

**K bodu 19:**

**Diskusia**

***Ing. Peter Zelník* informoval, že ohľadom vysporiadania vlastníckych vzťahov na ul. Športová sa uskutočnilo stretnutie s JUDr. Jozefom Vachanom a s dotknutými vlastníkmi s p. Štefániou Chlebúchovou a p. Štefániou Kováčikovou. Prejednávala sa aj stanovená všeobecná hodnota pozemku znaleckým posudkom parc. KN – E č. 385/1 a parc. KN – E č. 385/ v k. ú. Dolný Hričov a JUDr. Jozef Vachan odporúčal individuálne rokovania riešenia možností, keďže každý prípad je špecifický. Obec má viacero možností riešenia, ako je zriadenie vecného bremena, odkúpenie celej parcely alebo len jej časti pod cestou, alebo zámena pozemkov*.***

***Prof. Dr. Ing. Martin Decký* navrhuje, aby vlastníci svoje pozemky odpredali obci na splátky, čo je korektné riešenie.**

***Ing. Jozef Vršanský* vysvetlil problematiku vyvlastnenia pozemkov, že keď prebehla ROEP, tak majitelia pozemkov mali po jej spracovaní možnosť do troch rokov podať námietky, ale ak sa tak nestalo, ROEP sa uzavrela a údaje v nej sú už záväzné. Na liste vlastníctva sú uvedení vlastníci, ak cesta nepatrí obci, to znamená, že vyvlastnenie neprešlo.**

***Daniela Ďuriníková* žiadala vysvetlenie, prečo sa majitelia pozemkov pod cestou nedomáhali svojich práv v roku 1978, kedy sa cesta stavala, prečo nepredali svoje pozemky v tejto dobe. Prítomní vlastníci pozemkov Štefánia Chlebúchová a Štefánia Kováčiková reagovali, že v tej dobre sa ich nikto na nič nepýtal a ani im nikto neponúkol možnosť predať svoje pozemky, aby bola vytvorená ul. Športová.**

**Uznesenie č. 70/2018**

*Obecné zastupiteľstvo v Dolnom Hričove*

*berie na vedomie:*

Diskusné príspevky prítomných občanov.

**K bodu 20:**

**Rekapitulácia prijatých uznesení**

**Zapisovateľka *Mgr. Danka Kramarová* zrekapitulovala uznesenia č. 52 – 70/2018 z verejného zasadnutia obecného zastupiteľstva konaného dňa 16.05.2018*.***

**K bodu 21:**

**Záver**

*Ing. Peter Zelník, starosta obce* sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| Zapisovateľka: | *Mgr. Danka Kramarová* | ......................................... |  |
| Overovatelia: | *Štefan Hôrečný.* | ......................................... |  |
|  |  |  |  |
|  | *Ing. Jozef Vršanský* | ......................................... |  |

V Dolnom Hričove dňa 16.05.2018

...............................................

Ing. Peter Zelník

starosta obce